Article in Hindi: पेस्ट की बूंद चावल के एक दाने से भी छोटी होनी चाहिए । यदि आपने कहीं पढ़ा है कि वह "मटर के आकार" की होनी चाहिए, तो वैसा न करें क्योंकि वह बहुत ज्यादा पेस्ट है, और वैसा करने पर पेस्ट आपके मदरबोर्ड पर चला जाएगा । गोल आकार के कूलरों में पेस्ट को सतह पर फैलाने की जरूरत नहीं है, क्योंकि दबाव से पेस्ट अपने आप ही समानता से फैल जाएगा । सभी सिरों पर बराबर दबाव लगाकर, हीट सिंक को लगाएं, और फिर थर्मल पेस्ट पूरी सतह पर समानता से फैल जाएगा । ऐसा करने से सतह पर एक पतली और समान परत बनेगी जो सभी छिद्रों को भर देगी । हीट सिंक और सीपीयू के गर्म होने पर, पेस्ट पतला हो जाएगा और किनारों की ओर फैलेगा । इसलिए कम पेस्ट का उपयोग करना बहुत महत्वपूर्ण है । यह जांच करना मुश्किल हो सकता है कि क्या आपका पेस्ट सही ढंग से लग चुका है कि नहीं । यदि आप हीट सिंक लगाने के बाद उस हटाकर पेस्ट का सील तोड़ देते हैं, तो आपको पूरी प्रक्रिया को फिर से करने की आवश्यकता होगी, जिसमें आपको पहले पुराने पेस्ट को साफ करना होगा और उसके बाद पेस्ट को फिर से लगाना होगा । सीपीयू के पंखे की केबल को सीपीयू के पंखे के सॉकेट में लगाया जाना चाहिए क्योंकि उससे आपको PWM की विशेषता मिलती है, जिसके प्रयोग से कंप्यूटर वोल्टेज को बदले बिना स्वचालित रूप से पंखे की गति को समायोजित कर सकता है । जांच करें कि क्या पंखा घूम रहा है कि नहीं । कंप्यूटर के शुरु होते वक्त F1 या Del कुंजी दबाकर बायोस (BIOS) में प्रवेश करें । जांच करें कि क्या तापमान सामान्य है कि नहीं, सीपीयू और जीपीयू (GPU) का तापमान 40 डिग्री सेल्सियस से नीचे होना चाहिए ।

Summary in Chinese:
将一小滴散热膏滴在散热器底部的中心。 将散热器装上处理器。 安装散热器后避免卸下。 重新连接风扇到主机板上。 启动系统。